જેતપુર તાલુકાના થાણાગાલૉર ગામે રહેતા અમરાભાઈ બગડા ઉ.વ. 60 અને તેમના પત્ની લાભુબેન ઉ.વ. 55 વાળા વૃધ્ધ દંપતી વ્યવહારીક કામસર કાથરોટા ગામે પોતાનું મોપેડ લઈને ગયેલ હતા. ત્યાંથી પરત આવતી વેળાએ જેતલસર ચોકડી પાસે પહોંચતા સામેથી પુરપાટ ઝડપે આવતી ઇન્ડિકા કારે આ દંપતીના મોપેડને ટક્કર મારી હતી. આ અકસ્માતમાં દંપતી મોપેડ પરથી હવામાં ફંગોળાઈને જમીન પર પટકાતા લાભુબેનને માથાનો ભાગ રોડ પર ટકરાતા તેમને માથામાં હેમરેજ થઈ જતાં તેણીનું ઘટના સ્થળે જ મોત નીપજ્યું હતું. જયારે અમરભાઈને પણ ગંભીર ઈજા પહોંચતા તેઓને સારવાર માટે સરકારી હોસ્પીટલ ખાતે લાવવામાં આવ્યા, જ્યાં તેઓને પ્રાથમિક સારવાર આપી વધુ સારવાર માટે રિફર કરવામાં આવ્યા હતા. તાલુકા પોલીસે મોટર કાર ચાલક સામે પુરપાટ ઝડપે ગફલતભર્યું ડ્રાઇવીંગ કરી માનવ જિંદગી હળવાની ફરીયાદ નોંધી હતી.